दुल्हन हम ले जायेंगे

दुल्हन हम ले जायेंगे 2000 में बनी हिन्दी भाषा की डेविड धवन द्वारा निर्देशित फिल्म है। अभिनेता सलमान खान और करिश्मा कपूर अभिनीत ये फिल्म 1960 की एक फूल चार काँटे से प्रेरित है। फिल्म टिकट खिड़की पर "हिट" रही थी।

संक्षेप 
सपना (करिश्मा कपूर) को उसके तीन प्रेम करने वाले लेकिन सनकी मामा द्वारा पाला गया है। पहले मामा (परेश रावल) एक बहुत ही धार्मिक हिंदू हैं, जबकि दूसरा मामा (ओम पुरी) एक पूर्व पहलवान है जो फिटनेस के पीछे रहते हैं और सपना को रोजाना कसरत कराता है। तीसरा मामा (अनुपम खेर) फैशन और पश्चिमी संगीत में रुचि रखता है। सभी मामा अपने जैसे किसी लड़के से उसकी शादी करने की इच्छा रखते हैं। 

सपना अपने मामा लोगों के इशारों पर नाच-नाच कर थक गई है। वह यूरोप में समूह यात्रा करने की इच्छा रखती है। हालांकि जब वह अपनी दाई, मैरी (हिमानी शिवपुरी) को अपनी इच्छाओं को व्यक्त करती है तो उसके मामा सपना को ऐसे मूर्ख विचार देने के लिए दाई को घर से बाहर कर देते हैं। हालांकि, मैरी एक और परिवार के लिए काम करती है और उन्हें सपना की दुर्दशा के बारे में बताती है। वह राजा (सलमान खान) के साथ सपना की तस्वीर साझा करती है। वह उसकी तस्वीर से प्रसन्न है और उसे अपनी दुल्हन बनाने के लिए दृढ़ है। 

इस बीच, सपना एक अंतिम उपाय के तौर पर भागने की कोशिश करती है लेकिन तीसरा मामा उसे पकड़ लेते हैं। वह खुद उसे हवाई अड्डे ले जाते है। यूरोप की उसकी यात्रा पर राजा उसको सिर्फ परेशान करता है। लेकिन बाकी दौरे पर वह समूह से अलग हो जाते हैं और राजा सपना के जीवन को बचाता है। वे प्यार में पड़ते हैं, और भारत लौटने के बाद शादी करना चाहते हैं। लेकिन राजा को उसके सभी तीन मामाओं को सबसे पहले प्रभावित करना होगा। हास्य घटनाओं की एक श्रृंखला के माध्यम से, राजा उनके दिल को जीतता है। वह और सपना खुशी से अंत में शादी करते हैं।

मुख्य कलाकार 
 सलमान ख़ान - राजा ओबेरॉय
 करिश्मा कपूर - सपना 
 ओम पुरी - भोला नाथ
 परेश रावल - प्रभु नाथ 
 अनुपम खेर - विकी नाथ
 कादर ख़ान - श्री ओबेरॉय 
 जॉनी लीवर - टूर गाइड / चिरकुंडा 
 कश्मीरा शाह - लवली 
 फरीदा ज़लाल - श्रीमती ओबेरॉय 
 हिमानी शिवपुरी - मैरी
 राकेश बेदी - फोटोग्राफर 
 दीपक तिजोरी - स्मगलर
 दारा सिंह - सपना के दादा 
 मयूर - अतिथि भूमिका
 सतीश कौशिक - पुलिस इंस्पेक्टर

संगीत 

यह हिमेश रेशमिया की प्रथम एकल फिल्म थी। 8 गीतों वाली फिल्म की एल्बम को टिप्स द्वारा 14 जनवरी 2000 को जारी किया गया था। कुल 18,00,000 प्रतियों की बिक्री के साथ, यह उस वर्ष की सर्वाधिक बिकने वाली एल्बमों में से एक थी।

सन्दर्भ

बाहरी कड़ियाँ 
 

2000 में बनी हिन्दी फ़िल्म
हिमेश रेशमिया द्वारा संगीतबद्ध फिल्में